**Mestská časť Bratislava–Nové Mesto**

|  |  |
| --- | --- |
| Materiál na rokovanie  |  |
| miestnej rady  |
| 14.9.2021 |

**Návrh**

na siedmu zmenu rozpočtu mestskej časti Bratislava - Nové Mesto na rok 2021

|  |  |  |
| --- | --- | --- |
| **Predkladateľ :**  |  | **Materiál obsahuje :** |
| Mgr. Rudolf Kusý |  | 1. Návrh uznesenia
 |
| starosta mestskej časti Bratislava–Nové Mesto |  | 1. Dôvodovú správu
 |
|  |  |
| **Zodpovedný:** |  |  |
| Ing. Ignác Olexík, PhD. |  |  |
| prednosta miestneho úradu |  |  |
|  |  |  |
| **Spracovateľ:** |  |  |
| Ing. Iveta Paracková |  |  |
| vedúca hospodárskeho a finančného oddelenia |  |  |
| **Na rokovanie prizvať:** |  |  |
| Ing. Ivetu Parackovú |  |  |
| vedúcu hospodárskeho a finančného oddelenia |  |  |

September 2021

N á v r h u z n e s e n i a

miestna rada

odporúča

miestnemu zastupiteľstvu

**schváliť**

siedmu zmenu rozpočtu mestskej časti na rok 2021 nasledovne:

a) Presun rozpočtových prostriedkov v časti bežných výdavkov vo výške **131 079,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0111 | 642012 | 41 | 1.1.2 | 0010 | Odstupné | + 20 000,00 |
| 0660 | 642012 | 41 | 6.3 | 0012 | Odstupné | + 2 000,00 |
| 1020 | 611 | 41 | 9.3 | 0018 | Tarifný plat | - 22 000,00 |
| 0360 | 642012 | 41 | 3.2 | 0014 | Odstupné | +40 000,00 |
| 0360 | 642013 | 41 | 3.2 | 0014 | Odchodné | +2 862,00 |
| 0810 | 611 | 41 | 7.2 | 0050 | Tarifný plat | +5 000,00 |
| 0820 | 612002 | 41 | 7.5 | 0060 | Ostatné príplatky | +100,00 |
| 0360 | 611 | 41 | 3.2 | 0014 | Tarifný plat | -5 000,00 |
| 0360 | 612001 | 41 | 3.2 | 0014 | Osobný príplatok | -2 962,00 |
| 1020 | 611 | 41 | 9.1 | 0302 | Tarifný plat | -4 000,00 |
| 1020 | 611 | 41 | 9.1 | 0303 | Tarifný plat | -4 000,00 |
| 1020 | 611 | 41 | 9.1 | 0313 | Tarifný plat | -7 500,00 |
| 1020 | 612001 | 41 | 9.1 | 0313 | Osobný príplatok | -4 000,00 |
| 1020 | 611 | 41 | 9.3 | 0018 | Tarifný plat | -10 000,00 |
| 1020 | 612001 | 41 | 9.3 | 0018 | Osobný príplatok | -8 000,00 |
| 1020 | 625002 | 41 | 9.3 | 0018 | Starobné poistenie | -2 500,00 |
| 0510 | 637004/3 | 41 | 5.1 | 0251 | Nakladanie s nebezpečným odpadom | -61 117.00 |
| 0510 | 644002 | 41 | 5.1 | 0251 | FP – vybudovanie kontajnerových stojísk | + 3 000,00 |
| 0912 | 637004 | 41 | 8.2 | 0400 | ZŠ s MŠ havarijný stav drevín - orezy | + 58 117,00 |

b) Zvýšenie rozpočtových prostriedkov v časti bežných výdavkov **260 322,68 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0111 | 611 | 41 | 1.1.2 | 0010 | Tarifný plat  | + 12 500,00 |
| 0111 | 62x | 41 | 1.1.2 | 0010 | Poistné do ZP  | + 1 250,00 |
| 0111 | 625xxx | 41 | 1.1.2 | 0010 | Povinné odvody  | +3 150,00 |
| 0111 | 637004 | 41 | 1.1.2 | 0010 | Všeobecné služby | + 5 000,00 |
| 0111 | 633002 | 41 | 1.1.3 | 0120 | Výpočtová technika + príslušenstvo | + 2 500,00 |
| 0620 | 641001/4 | 41 | 6.2 | 0131 | EKO - podnik VPS – výsadba okrasných záhonov, kríkov a kvitnúcich lúk | + 25 000,00 |
| 0620 | 641001/5 | 41 | 6.2 | 0131 | EKO – podnik VPS – ochrana ver. priestranstiev | + 8 000,00 |
| 0620 | 641001/6 | 41 | 6.2 | 0131 | EKO - podnik VPS – odpadkové koše | + 38 000,00 |
| 0620 |  641001/7 | 41 | 6.2 | 0131 | EKO – podnik VPS – mimoriadny audit  | + 15 000,00  |
| 0660 | 635xxx | 41 | 6.3 | 0012 | Údržba – správa bytov a nebytových priestorov | + 5 000,00 |
| 0660 | 635006/17 | 71 | 6.3 | 0012 | JAMA – odstránenie vád | + 71 244,68 |
| 0820 | 600 | 41 | 7.4 | 0133 | Knižnica - bleskozvod | + 3 000,00 |
| 0912 | 600 | 41 | 8.2 | 0400 | MŠ Na Revíne – skriňa na matrace | + 1 659,00 |
| 0912 | 600 | 41 | 8.2 | 0400 | MŠ Letná – asistenti učiteľa | + 5 136,00 |
| 0912 | 637004 | 41 | 8.2 | 0400 | ZŠ s MŠ havarijný stav drevín - orezy | + 11 883,00 |
| 0912 | 637001 | 41 | 8.2 | 0400 | Vzdelávanie podporných tímov na ZŠ pre krízovú intervenciu | + 6 000,00 |
| 0451 | 635006/5 | 41 | 4.3 | 0610 | Parkovacie čiary | + 10 000,00 |
| 0451 | 637004/3 | 41 | 4.3 | 0610 | Športovisko Ladzianskeho – sanácia múru II. časť | + 6 000,00 |
| 0620 | 637011/2 | 41 | 6.5 | 0028 | ŠF – projekty, PHSR - rezerva | + 13 000,00 |
| 0620 | 637011/3 | 41 | 6.5 | 0028 | VO – expertízy, štúdie, posudky | + 2 000,00 |
| 0620 | 635006 | 41 | 6.5 | 0028 | INV – Gaštanica – udržateľnosť projektu | + 5 000,00 |
| 0820 | 600 | 41 | 7.3 | 0132 | Stredisko kultúry – bežné výdavky | + 10 000,00 |

c) Zvýšenie rozpočtových prostriedkov v časti bežných príjmov vo výške **321 172,68 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
|  | 292012 | 41 |  | 0010 | Z dobropisov – Správa úradu | + 38 300,00 |
|  | 292027 | 71 |  | 0024 | Prepadnutie zábezpeky OMOSS –vady JAMA | + 71 244,68 |
|  | 111003 | 41 |  | 0024 | Výnos DzP poukázaný miestnej samospráve | + 75 348,00 |
|  | 121003 | 41 |  | 0027 | Daň z bytov a nebytových priestorov | + 131 000,00 |
|  | 133004 | 41 |  | 0027 | Poplatok za predajné automaty | + 3 280,00 |
|  | 242 | 41 |  | 0024 | Úroky z vkladov | + 2 000,00 |

d) Presun rozpočtových prostriedkov v časti kapitálových výdavkov v rámci použitia Rezervného fondu na kapitálové výdavky vo výške **111 640,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0810 | 717002/1 | 46 | 4.3 | 0612 | Rek. Školak klub interiér | - 84 000,00 |
| 0810 | 716/52 | 46 | 4.3 | 0612 | Štúdia na vybudovanie Národného gymnastického centra | + 4 000,00 |
| 0820 | 717002/3 | 46 | 4.3 | 0612 | Dokončenie Strediska kultúry - exteriér | + 10 000,00 |
| 0912 | 717002/233 | 46 | 4.3 | 0612 | ZŠ Riazanská – rek. telocvične | + 70 000,00 |
|  0620 | 716/1 | 46 | 6.5 | 0028 | Aktualizácia programových dokumentov PHSR | - 2 640,00 |
| 1090 | 716/1 | 46 | 9.1 | 0312 | Komunitný plán sociálnych služieb | + 2 640,00 |
| 0911 | 717001/503 | 46 | 4.3 | 0612 | DJ Vihorlatská | - 15 000,00 |
| 0912 | 717002/202 | 46 | 4.3 | 0612 | MŠ Legerského – doplnenie hracích prvkov | + 1 000,00 |
| 0912 | 717002 | 46 | 4.3 | 0612 | Prestavba ZŠ Riazanská na MŠ Letná | + 14 000,00 |
| 0912 | 716/66 | 46 | 4.3 | 0612 | PD ZŠ Kalinčiakova areál | - 10 000,00 |
| 0912 | 716/67 | 46 | 4.3 | 0612 | PD ZŠ Kalinčiakova výstavba novej kotolne | + 10 000,00 |

e) Presun rozpočtových prostriedkov v časti bežných a kapitálových výdavkov v rámci použitia Rezervného fondu na bežné výdavky vo výške **10 500,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0810 | 717002/1 | 46 | 4.3 | 0612 | Rek. Školak klub interiér | - 10 500,00 |
| 0810 | 633001 | 46 | 7.2 | 0050 | Školak klub – interiérové zariadenie | + 10 500,00 |

f) Zvýšenie rozpočtových prostriedkov v časti kapitálových výdavkov vo výške **60 850,00** **EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0443 | 711005/10 | 41 | 4.1 | 0230 | ÚP zóny Zátišie-Hattalova | + 2 000,00 |
| 0443 | 711005/6 | 41 | 4.1 | 0230 | ÚP zóny Nobelova | + 1 800,00 |
| 0620 | 721001/5 | 41 | 6.2 | 0131 | EKO - podnik VPS – dodávkové sedemmiestne vozidlo | + 30 000,00 |
| 0912 | 717002/23 | 41 | 4.3 | 0612 | MŠ Rešetkova - ihrisko  | + 4 000,00 |
| 0620 | 716/400 | 41 | 4.3 | 0612 | PD Vybudovanie parkov v Mierovej kolónii | + 7 000,00 |
| 0912 | 700 | 41 | 8.2 | 0400 | MŠ Na Revíne – videovrátnik | + 2 650,00 |
| 0912 | 717002 | 41 | 4.3 | 0612 | Prestavba ZŠ Riazanská na MŠ Letná | +13 400,00 |

g) Presun rozpočtových prostriedkov v časti kapitálových výdavkov vo výške **110 000,00 EUR.**

|  |  |  |  |  |  |  |
| --- | --- | --- | --- | --- | --- | --- |
| **FK** | **EK/A** | **Zdroj** | **Prog.** | **HS** | **Názov položky** | **Suma (EUR)** |
| 0912 | 717002/500 | 43 | 4.3 | 0612 | MŠ Legerského – rozšírenie kapacít | - 30 000,00 |
| 0912 | 717002/496 | 43 | 4.3 | 0612 | MŠ Vihorlatská – rozšírenie kapacít | - 75 000,00 |
| 0451 | 717002/250 | 43 | 4.3 | 0612 | Rek. Bárdošovej ul. II. etapa  | + 70 000,00 |
| 0912 | 717002/498 | 43 | 4.3 | 0612 | Prekládka vzdušného vedenia  | + 24 000,00 |
| 0912 | 716/004 | 43 | 4.3 | 0612 | PD MŠ Šuňavcova – rozšírenie o byty  | - 5 000,00 |
| 0912 | 717002/499 | 43 | 4.3 | 0612 | ZŠ Jeséniova - sanácia zatekania pivnice | + 16 000,00 |

* s pripomienkami
* bez pripomienok

**D ô v o d o v á s p r á v a**

Rozpočet mestskej časti na rok 2021 bol schválený dňa 20.1.2021 uznesením miestneho zastupiteľstva číslo 20/04. Počas prvých mesiacov roku 2021 sa vyskytli situácie, ktoré bolo treba okamžite riešiť, preto bola k zabezpečeniu takýchto neplánovaných a nevyhnutných výdavkov predložená prvá zmena rozpočtu, ktorá bola schválená uznesením miestneho zastupiteľstva číslo 22/06. Ďalšie zmeny rozpočtu boli vykonané nasledovne: 2. zmena rozpočtu dňa 9.3.2021 (uznesenie č. 23/05), 3. zmena rozpočtu dňa 13.4.2021 (uznesenie č. 24/06), 4. zmena rozpočtu dňa 29.4.2021 (uznesenie č. 26/04), 5. zmena rozpočtu dňa 26.5.2021 (uznesenie č. 27/04) a 6. zmena rozpočtu dňa 13.7.2021 (uznesenie č. 30/08). Vzhľadom na operatívne požiadavky týmto predkladáme návrh na 7. zmenu rozpočtu na rok 2021 v nasledovnej štruktúre:

Presun rozpočtových prostriedkov v časti bežných výdavkov vo výške **131 079,00 EUR** súvisí s:

Mzdové náklady – 69 962,00 EUR

Z dôvodu odchodu zamestnancov úradu z organizačných zmien je potrebné vyplatenie odstupného v zmysle príslušných zákonných noriem a Kolektívnej zmluvy. Navýšenie na položke Tarifný plat v Školak klube súvisí so zachovaním pracovného miesta z dôvodu priaznivejšej pandemickej situácie ako sa očakávalo na začiatku roku. Tieto nároky nie sú riešené celkovým zvýšením mzdových nákladov, ale iba presunom v rámci schválených mzdových položiek.

FP – vybudovanie kontajnerových stojísk – 3 000,00 EUR

Z dôvodu požiadavky vlastníkov bytov a nebytových priestorov v bytových domoch na Nobelovej 12A,B,C,D,E a F na refundáciu vybudovaných kontajnerových stojísk.

ZŠ s MŠ havarijný stav drevín – orezy - 58 117 ,00 EUR

Celkové finančné prostriedky za orezy drevín sú naplánované v sume 70 000,00 EUR. Z dôvodu zabezpečenia bezpečnosti a odvrátenia nebezpečných situácii súvisiacich s ochranou zdravia detí, pracovníkov ZŠ a MŠ a taktiež ďalších osôb pohybujúcich sa v areáli ZŠ s MŠ bude časť finančných prostriedkov hradená presunom rozpočtových prostriedkov v časti bežných výdavkov vo výške 58 117,00 EUR a časť navýšením rozpočtových prostriedkov v časti bežných výdavkov vo výške 11 883,00 EUR.

Zvýšenie rozpočtových prostriedkov v časti bežných výdavkov vo výške **260 322,68 EUR** súvisí s:

Tarifný plat +12 500 EUR, Poistné do ZP +1 250 EUR, Povinné odvody +3 150 EUR

Všetky tieto mzdové náklady pozostávajú z nákladov na pracovné miesto rozpočtár na oddelení investícií – 10 140 EUR a nákladov na pracovné miesto terénny sociálny pracovník – 6 760 EUR. Predpokladaný termín obsadenia nových pracovných miest je október 2021 a predpokladaný celkový mesačný plat (tarifný plat + osobné ohodnotenie) rozpočtára na oddelení investícií je 1 800 EUR a v prípade terénneho sociálneho pracovníka je to 1 200 EUR.

Všeobecné služby – 5 000,00 EUR

Navýšenie finančných prostriedkov na služby a povinné revízie v administratívnej budove miestneho úradu na Junáckej 1.

Výpočtová technika + príslušenstvo – 2 500,00 EUR

Počas epidemiologických opatrení v prvom polroku 2021 sa zistilo, že súčasné vybavenie zamestnancov úradu výpočtovou technikou je nedostatočné na ich prácu online. Plánuje sa dovybavenie vedúcich oddelení notebookmi, webové kamery k stolovým PC a ďalšie príslušenstvo.

EKO - podnik VPS – výsadba okrasných záhonov - 25 000,00 EUR

Z dôvodu požiadavky EKO – podniku VPS na výsadbu nových okrasných záhonov na území mestskej časti.

EKO – podnik VPS – ochrana verejných priestranstiev – 8 000,00 EUR

Finančné prostriedky budú použité na zabezpečenie verejného poriadku v areáli Kuchajda a na Račianskom mýte.

EKO - podnik VPS – odpadkové koše - 38 000,00 EUR

Nákup robustných odpadkových košov s vrchnákom a popolníkom v objeme 130 l, čo zamedzí roznášaniu odpadkov po okolí vtákmi.

EKO – podnik VPS – mimoriadny audit zmlúv a hospodárenia – 15 000,00 EUR

Vzhľadom k vzniknutej situácií vyplynula potreba vykonania hĺbkového auditu.

Údržba – správa bytov a nebytových priestorov – 5 000,00 EUR

Navýšenie je nutné z dôvodu nárastu výdavkov na odstraňovanie viacerých neočakávaných havárii.

JAMA – odstránenie vád – 71 244,68 EUR

V priestoroch parku JAMA vznikli závady, ktoré mali byť odstránené v rámci záruk dodávateľa na dodané dielo. Keďže dodávateľ na výzvy o odstránenie závad nereagoval, tieto závady sa postupne odstraňujú inými firmami, pričom vzniknuté náklady navrhujeme financovať zo zábezpeky dodávateľa diela (firma OMOSS). Do návrhu sme zapojili celú výšku zábezpeky, no v rámci ročného zúčtovania za rok 2021 bude táto suma upravená iba na výšku skutočne vynaložených nákladov, ktoré momentálne nie je možné vyčísliť.

Knižnica - bleskozvod – 3 000,00 EUR

Navýšenie finančných prostriedkov je potrebné z dôvodu odstránenia závažných nedostatkov bleskozvodov, ktoré boli zistené pri revízii elektroinštalácií. Na základe správy revízneho technika je bleskozvodové zariadenie na streche budovy knižnice na Pionierskej 12 hodnotené ako neschopné bezpečnej prevádzky, s rizikom možného požiaru a ohrozenia ľudských životov a majetku.

MŠ Na Revíne – skriňa na matrace – 1 659,00 EUR

Navýšenie finančných prostriedkov je potrebné na vybudovanie skrine na mieru, v ktorej budú uložené matrace v MŠ. Potreba vybudovania takejto skrine nám bola uložená ako povinnosť z dôvodu zabezpečenia hygienických štandardov (zápis z hygieny).

Mzdové náklady na pracovné miesto asistent učiteľa v MŠ Letná – 5 136,00 EUR

Navýšenie mzdových nákladov je potrebné z dôvodu vzniku nového pracovného miesta asistenta učiteľa v MŠ Letná s predpokladaným mesačným tarifným platom vo výške 950,00 EUR mesačne a s tým súvisiacich odvodov vo výške 334,00 EUR mesačne. Predpokladaný termín obsadenia miesta je september 2021.

ZŠ s MŠ havarijný stav drevín – orezy – 11 883,00 EUR

Celkové finančné prostriedky za orezy drevín sú naplánované v sume 70 000,00 EUR. Z dôvodu zabezpečenia bezpečnosti a odvrátenia nebezpečných situácii súvisiacich s ochranou zdravia detí, pracovníkov ZŠ a MŠ a taktiež ďalších osôb pohybujúcich sa v areáli ZŠ s MŠ bude časť finančných prostriedkov hradená presunom rozpočtových prostriedkov v časti bežných výdavkov vo výške 58 117,00 EUR a časť navýšením rozpočtových prostriedkov v časti bežných výdavkov vo výške 11 883,00 EUR.

Vzdelávanie podporných tímov na ZŠ pre krízovú intervenciu – 6 000,00 EUR

Vzhľadom k zabezpečeniu správneho postupu učiteľov pre zvládanie krízových situácii s deťmi (úraz, nehoda, násilné správanie v škole a pod.) je potrebné preškoliť aspoň 20 zamestnancov ZŠ na zvládanie mimoriadnych situácií. Cena 2-dňového školenia pre jedného účastníka je 270,00 EUR.

Parkovacie čiary – 10 000,00 EUR, ŠF – projekty, PHSR – rezerva – 13 000,00 EUR, VO – expertízy, štúdie, posudky – 2 000,00 EUR, INV – Gaštanica – udržateľnosť projektu – 5 000,00 EUR

Prvou zmenou rozpočtu zo dňa 12.2. 2021 došlo k presunu finančných prostriedkov v súvislosti so zabezpečením procesu testovania na COVID-19. Vzhľadom na potrebu zabezpečenia verejných obstarávaní, na ktoré boli FP rozpočtované, je potrebné tieto FP vrátiť do pôvodnej sumy.

Športovisko Ladzianskeho – sanácia múru II. časť - 6 000,00 EUR

Z pôvodnej verzie rekonštrukcie veľkých múrov prišla požiadavka urobiť všetky obvodové múry, aj tie nízke.

Stredisko kultúry – bežné výdavky – 10 000,00 EUR

Finančné prostriedky budú účelovo viazané na vykonanie potrebných revízií a odstránenie nedostatkov v Dome kultúry Kramáre (Stromová 18).

Bežné a kapitálové výdavky vo výške **321 172,68 EUR** budú kryté z prijatých dobropisov, z prepadnutej zábezpeky OMOSS, z dane z príjmov FO, z dane z bytov a nebytových priestorov, z poplatkov za predajné automaty a z úrokov za vklady.

Presun rozpočtových prostriedkov v časti kapitálových výdavkov vo výške **111 640,00 EUR** súvisí s:

Štúdia na vybudovanie Národného gymnastického centra - 4 000,00 EUR

Budovu na Trnavskej ceste 33 (za obchodným domom Kaufland) prenajíma mestská časť gymnastickej federácii na účely bežných tréningov. Na návrh gymnastickej federácie by zo zdrojov dotácie úradu vlády SR bolo možné vybudovať Národné gymnastické centrum, čím by sa celá budova zrekonštruovala a zhodnotila. Štúdia má za cieľ zistiť možnosť realizácie tohto zámeru.

Dokončenie Strediska kultúry – exteriér - 10 000,00 EUR

Pre prevádzku Strediska kultúry je po rekonštrukcii interiéru potrebné doplniť aj vonkajšie prvky ako napr. smetné koše, stojan na bicykle, nápis na budovu a pod.

ZŠ Riazanská – telocvičňa - 70 000,00 EUR

Telocvičňa je v pôvodnom stave, parketový povrch plochy na športové účely je značne poškodený, podkladová vrstva prepadnutá. Je nutná kompletná rekonštrukcia povrchovej plochy tak, aby spĺňala súčasné požiadavky. Taktiež je poškodená plocha stien, obklady, radiátory, ktoré potrebujú obnovu a repasáciu.

Komunitný plán sociálnych služieb - 2 640,00 EUR

Ide o samostatný dokument, ktorý sa vytvára nezávisle od celkového PHSR a bude dokončený už v roku 2021, pričom jeho výsledky sa následne premietnu do PHSR ukončeného v roku 2022.

MŠ Legerského – doplnenie hracích prvkov - 1 000,00 EUR

Doplnenie už schválenej položky je potrebné vzhľadom na nárast cien, ktorý bol zistený počas prieskumu trhu pred verejným obstarávaním (predpokladaná hodnota zákazky).

Prestavba ZŠ Riazanská na MŠ Letná - 14 000,00 EUR

Počas prestavby priestorov ZŠ Riazanská na triedy materskej škôlky vznikli naviac práce, ktoré sú vykonávané na základe požiadaviek RUVZ Bratislava a tiež z dôvodu chýbajúcej dokumentácie pôvodnej stavby, takže nebolo možné naceniť všetky potrebné práce. Bolo potrebné vykonať sondáž a podľa toho meniť technologické postupy.

PD ZŠ Kalinčiakova - výstavba novej kotolne – 10 000,00 EUR

Odovzdávacia stanica tepla je v havarijnom stave po svojej životnosti a je potrebné zrekonštruovať vykurovanie školy ZŠ Kalinčiakova. Najlepšou variantov sa javí vybudovanie vlastnej plynovej kotolne. Tento rok chceme spraviť projektovú dokumentáciu a vybaviť príslušné povolenia.

Presun rozpočtových prostriedkov v časti bežných a kapitálových výdavkov vo výške **10 500,00 EUR** je potrebné v súvislosti s rekonštrukciou interiéru Školak klubu – ide o presun na nákup interiérového vybavenia (mobilného nábytku) vo výške 10 500,00 EUR, čo nie sú kapitálové, ale bežné výdavky.

Zvýšenie rozpočtových prostriedkov v kapitálovom rozpočte vo výške **60 850,00** **EUR** súvisí s:

ÚP zóny Zátišie-Hattalova - 2 000,00 EUR a ÚP zóny Nobelova - 1 800,00 EUR

Prípravy podkladov pre územnoplánovacie dokumentácie boli rozpočtované ako výdavok bežného rozpočtu. Po usmernení z ministerstva financií sa tento výdavok bude účtovať ako obstaranie dlhodobého nehmotného majetku a musí byť financovaný z kapitálového rozpočtu.

EKO - podnik VPS – dodávkové sedemmiestne vozidlo - 30 000,00 EUR

Finančné prostriedky budú použité na nákup nového dodávkového vozidla, vzhľadom k tomu, že technický stav vozidla je už nevyhovujúci a takéto vozidlo je pre organizáciu nevyhnutne potrebné.

MŠ Rešetkova - ihrisko - 4 000,00 EUR

Kúpa nového hracieho prvku, nakoľko pôvodný je už opotrebovaný a poškodený a na ihrisku momentálne nepoužiteľný.

PD vybudovanie parkov v Mierovej kolónií - 7 000,00 EUR

Vytvorenie projektovej dokumentácie k líniovým parkom v Mierovej kolónii, ktoré budú realizované na pozemkoch v správe Slovenského pozemkového fondu. Predpokladaná cena za vypracovanie projektovej dokumentácie je vyššia ako finančné prostriedky na položke, ktoré boli schválené v druhej zmene rozpočtu dňa 9.3.2021.

MŠ Na Revíne – videovrátnik - 2 650,00 EUR

Nákup videovrátnika s pripojením videomonitora – 6 ks a montáž elektrozámku do dverí z dôvodu zabezpečenia budovy pred neoprávneným vstupom (minulý školský rok nastala situácia, že do šatní vnikla cudzia osoba).

Prestavba ZŠ Riazanská na MŠ Letná - 13 400,00 EUR

Počas prestavby priestorov ZŠ Riazanská na triedy materskej škôlky vznikli naviac práce, ktoré sú vykonávané na základe požiadaviek RÚVZ Bratislava a tiež z dôvodu chýbajúcej dokumentácie pôvodnej stavby, takže nebolo možné naceniť všetky potrebné práce. Bolo potrebné vykonať sondáž a podľa toho meniť technologické postupy.

Presun rozpočtových prostriedkov v časti kapitálových výdavkov vo výške **110 000,00 EUR** súvisí s:

Rekonštrukcia Bárdošovej ulice II. etapa – 70 000,00 EUR

Po začatí rekonštrukcie vyplynula potreba naviac prác, ktorých vykonanie je nevyhnutné pre celkovú realizáciu a ukončenie diela. Ide o vybudovanie oporného betónového múru, prekládku plynových prípojok v dôsledku ich osadenia v mieste budúceho chodníka a taktiež o prekládku oporného múru, nakoľko je potrebné vytvoriť miesto pre chodník, čím sa zachová obojsmerná komunikácia pre vozidlá.

Prekládka vzdušného vedenia – 24 000,00 EUR

Z dôvodu priechodnosti komunikácie bolo nutné zazmluvniť Západoslovenskú distribučnú a.s. a odstrániť 2 ks betónových stĺpov so vzdušným vedením elektriny a následne je taktiež nevyhnutná aj realizácia troch domových prípojok elektriny vedených v zemi, čo bude potrebné riešiť samostatne na základe uzatvorenej zmluvy so Západoslovenskou distribučnou a.s..

Sanácia zatekania pivnice na ZŠ Jeséniova – 16 000,00 EUR

Povrchové dažďové vody z Koliby presakujú do podzemných priestorov ZŠ Jeséniova a ohrozujú statiku samotnej budovy. Finančné prostriedky je potrebné použiť na realizáciu sanácie podzemných obvodových stien pivničných priestorov, a tým zabrániť vnikaniu vody.